47-årig gik til bekendelse under fangetransport: 'Han havde brug for at få lettet sit hjerte'

En 47-årig mand fra Engum nægter fortsat at have dræbt sin 31-årige kæreste. Men han indrømmer nu, at han flere gange har løjet under politiafhøringer. For selv den dag, hun døde, udsatte han hende for vold. Den tilståelse faldt første gang under en fangetransport i år - og blev onsdag gentaget ved Retten i Kolding.